|  |
| --- |
|  |
| CRNA GORA |
| Ministarstvo uturšanjih poslova  Uprava policije  CB PODGORICA |

Podgorica,

Broj:

**S E K T O R S K A A N A L I Z A****za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2025. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
   1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | **zaštita i promovisanje ljudskih i manjinskih prava** |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): **ZAŠTITA OD NASILJA U PORODICI** | | | | |

1. **PRIORITETNI PROBLEMI I POTREBE KOJE TREBA RIJEŠITI U 2022. GODINI FINANSIRANJEM PROJEKATA I PROGRAMA NVO**
   1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| **Rodno zasnovano nasilje** se definiše kao „nasilje usmjereno protiv osobe zbog pola te osobe (uključujući i rodni identitet) ili kao nasilje koje nesrazmjerno utiče na žene”.[[1]](#footnote-1) Nasilje nad ženama je oblik rodno zasnovanog nasilja koje utiče samo na žene jer je direktno povezano sa nejednakom podjelom moći koje održava devalvaciju i potčinjenost žene, ali i krši osnovna prava i slobode. Svjetski je fenomen s korijenima u ekonomskim nejednakostima i nejednakostima u snazi između polova, običajima, tradicijama, religijskim vrijednostima, političkoj nestabilnosti i ratnim sukobima. Ima ozbiljne posljedice na fizičko i psihičko zdravlje žrtava, ali i na društvo u cjelini.  Prema jednoj od najsveobuhvatnijih definicija na nivou Evrope, nasilje nad ženama označava „sva djela rodno zasnovanog nasilja koja imaju za posljedicu ili će vjerojatno imati za posljedicu fizičku, seksualnu, psihičku ili ekonomsku štetu ili patnju žena, uključujući prijetnje takvim djelima, prisilu ili namjerno oduzimanje slobode, bilo da se pojavljuju u javnom ili privatnom životu“.[[2]](#footnote-2)  U toku posljednje dvije decenije, nasilje nad ženama se posmatra u kontekstu kršenja ženskih ljudskih prava, kao što su: pravo na život, sigurnost, dostojanstvo, fizički i moralni integritet, ali i kao oblik rodno zasnovane diskriminacije[[3]](#footnote-3). Nasilje nad ženama i nasilje u porodici je ozbiljan i složen problem u crnogorskom društvu. Vlada uložile napor da kroz usvajanje zakona i strategija stvori pravni i politički okvir koji bi dao adekvatan odgovor na postojeću situaciju. Ali zakonski propisi i strateški dokumenti, koji tretiraju problem nasilja, u praksi su teško primjenjivi jer ih nije pratilo: osiguranje infrastrukture koja je pretpostavka za sprovođenje zakona, osiguranje potrebnih sredstava, umrežavanje nadležnih subjekata za primjenu legislative i sl.  Usvajanja Zakona o zaštiti od nasilja u porodici, donošenja Strategije zaštite od nasilja u porodici za period 2011-2015 i period 2016-2021. godinu, kao i Strategije za period od 2022 – 2025. godine koja je trenutno u izradi, Crna Gori je zaokružila zakonski i institucionalni okvir za djelovanje u ovoj oblasti.  **Konvencija Savjeta Evrope o suzbijanju i sprječavanju nasilja nad ženama i nasilja u porodici („Istanbulska konvencija“) 22. aprila 2013. i njenim stupanjem na snagu 1. avgusta 2014. godine, Crna Gora je preuzela obaveze u vezi zabrane diskriminacije po principu „nulte tolerancije” prema nasilju nad ženama i nasilju u porodici.**  Uvidom u brojne analize i studije u vezi sprovođenja Strategije zaštite od nasilja u porodici za period 2011-2015 i 2016 – 2021, kao i nacrta Strategije za period 2022 – 2025. godina, dolazi se do zaključka da je Crna Gora na relativno adekvatan način definisala zakonski i institucionalni okvir za sistemsko rješavanje nasilja u porodici, ali svakako su pred nama brojni izazovi u ovoj oblasti.  Ove izazove možemo svrstati u sledeće grupe:   1. uloga policije u sprovođenju Strateških preporuka (dodatna edukacija službenika UP) 2. podizanje javne svijesti kada je u pitanju nasilje (veći stepen društvene vrijednosti) 3. adekvatna zaštita i podrška žrtvama nasilja 4. pristup pravdi i pravna zaštita žrtava   Bez obzira što u našem društvu postepeno raste svijet o ravnopravnosti, nešto što je bitna društvena vrijednost, a naročito u dijelu poboljšanja položaja žena u društvu, u crnogorskoj porodici je još uvijek prisutno **patrijahalno svatanje** a samim tim odobravanja određenog stepena tolerancije prema nasilju.  Razna Istraživanja pokazuju da su ljudi svjesni činjenice da je nasilje u crnogorskom društvu veoma prisutno, ali i da se o njemu u dobrom dijelu ćuti. Dobar dio ne razumije da je nasilje izabrano ponašanje pojedinaca i da je izraz i namećanje moći i kontrole, dok takođe dobar dio nasilje i dalje smatra opravdanim, naročito po pitanju bračni ili partnerski odnosi. Takođe, i dalje građanstvo u značajnom procentu smatra da je žrtva kriva jer izaziva nasilje svojim postupcima, kao i da je ostajanje u nasilnoj vezi njen lični izbor, pa samim tim i njena odgovornost.  Istraživanje o nasilju nad ženama sprovedeno od strane Organizacija za evropsku sigurnost i saradnju (OSCE) zajedno sa partnerima tokom 2018. godine, na uzorku od 1.227 žena starosne dobi od 18 do 74 godine pokazuje da je većina žena u Crnoj Gori zabrinuta po pitanju nasilja, jer je svaka **peta** iskusila fizičko ili seksualno nasilje nakon svoje 15. godine. Nasilje nad ženama pogađa žene svih uzrasta, iz svake grupe prihoda i iz svake oblasti u zemlji.  Istraživanje je još pokazalo da su sramota, strah od osvete od strane počinioca i nepovjerenje u službe, glavne prepreke za prijavljivanje.  „Više od šest od deset ispitanica smatra da je nasilje nad ženama često. Oko 26 odsto njih lično poznaje nekoga u svojoj porodici, među prijateljima i susjedstvu, ko je izložen nasilju. Gotovo jedna od pet žena kaže da je iskusila fizičko ili seksualno nasilje nakon svoje 15. godine“. Jedna trećina ispitanica smatra da je Crna Gora društvo u kojem se prioritet daje dječacima i muškarcima, i u kući i na poslu, dodajući da su još uvijek prisutni stavovi gdje se krivi žrtva.  Pored svih pozitivnih promjena, položaj žena u našem društvu i dalje je loš. Po trenutnom broju prijava, ali i po nekim anketama i istraživanjima koja su sprovedena u Crnoj Gori u prethodnom periodu, smatra se da svaka **treća** žena trpi nasilje. Problem je u tome što žrtve prijavljuju nasilje samo onda kada više ne mogu da podnesu život sa nasilnikom. Dakle, nasilje možda traje i godinama, i stalno se ponavlja, ali se žene ne odlučuju da ga prijave. Mnogo je razloga za to. Veliki problem predstavljaju **običajno pravo i jaka tradicionalna uverenj**a, koja ženama ne dozvoljavaju da se zaista i bore za svoja prava i vrlo često žene i ne znaju na šta sve imaju prava, odnosno nijesu informisane. Iako se situacija mijenja, i postoje značajna poboljšanja, treba još više raditi na **edukaciji i prevenciji nasilja**.  Nažalost, jedna institucija ne može sama da uradi sve. Razlog nije samo nedostatak sistema podrške, nego i zakoni koje je dala upravo sama država. **Država predviđa da se problem nasilja rješava kroz „sistem“, i to tako da sve institucije, odnosno svaka od njih ima svoj dIo posla koji treba da se uradi da bi se došlo do rješenja**. Dakle, kao zaključak se nameće da žene generalno nijesu dovoljno informisane o načinu na koji se pruža pomoć i podrška, odnosno načinu na koji se država bori protiv nasilja.  Potrebno je da se radi sa žrtvom, između akta nasilja do prijavljivanja istog, što sistem koji je definisala država, trenutno nedovoljno radi. I to jeste problem. Sistem se trenutno bavi nasilnikom, a ne žrtvom. Dakle, žrtva ostaje neprimijećena i moglo bi se reći i nezaštićena. Jedinu podršku za sada pružaju nevladine organizacije i upravo iz tog razloga, žene se danas sve više obraćaju za pomoć upravo ovim organizacijama, prije nego policiji ili Centar za socijalni rad(naročito one žene koje su se već razočarale u sistem, odnosno one koje su doživjele nasilje ponovo ili ga stalno doživljavaju).  Saradnja između institucija trenutno nije na zadovoljavajućem nivou i trebalo bi da se radi na tome da svako preuzme svoj dio odgovornosti, a zatim i da se radi na tome da se institucije što bolje povežu, da razmjenjuju informacije i da pomažu jedni drugima u radu. Za sprječavanje nasilja i za samu borbu protiv nasilja u državi, svakako je značajan i rad na prevenciji. Neophodno je krenuti od vrtića i škola, preko porodica, pa do zaposlenih u institucijama.  Sa svima njima treba nastaviti sa odgovarajućim programima edukacije, intenzivno raditi sa svima na razvijanju senzitivnosti, zatim na rješavanju konfliktnih situacija i posebno važno za nastavnike i profesore - obučiti ih da što lakše uoče znake nasilničkog ponašanja, ali i da ga na odgovarajući način riješe odnosno, da mu pristupe i ukoliko je to potrebno da ga i prijave nadležnim službama. Takođe, veoma je važno stalno sprovoditi javne, odnosno medijske kampanje, u kojima policija može biti nosilac ili aktivno učestvovati u sprovođenju kampanje . Pozitivni rezultati koje ovakve kampanje proizvode vidljivi su u vrlo kratkom vremenskom roku.  Odnosno, ovakve kampanje izuzetno pozitivno utiču na promjenu svijesti kod ljudi. Naravno, ove medijske kampanje nisu dovoljne. Treba ih kombinovati sa sistemima podrške, jer kampanje su tu samo da osnaže žene da prepoznaju i prijave nasilje.  Još jedan važan korak predstavlja nastavak aktivnosti na specijalizaciji lica zaposlenih u institucijama koje se bave problemima nasilja. Neophodno je da i sami profesionalci stalno prolaze kroz nove programe obuke, kako bi se i informisali o svemu što rade drugi organi, druge organizacije, a i kako bi postali osjetljiviji za neke od problema sa kojima se suočavaju u svakodnevnom radu, ili možda čak i usko specijalizovali za rad sa žrtvama. Na primjer, potrebno je imati policijskog službenika, tužioca i sudiju koji su se usko specijalizovali za rad sa žrtvama i izvršiocima nasilja u porodici, pa im u svom radu prilaze sa naročitom pažnjom, znaju kako da se ophode i šta je tačno potrebno ženama koje su pretrpljele, odnosno preživjele nasilje.  Crna Gora je prepoznala problem nasilja i sa njim se suočava i obračunava svakodnevno, kroz rad svojih institucija. Međutim i pored toga što postoji sistem za borbu protiv nasilja i što se svaka institucija i svi zaposleni u njoj trude da svoj posao obave valjano i do kraja, potrebno je još mnogo toga uraditi kako bi se u ovo pitanje pozitivno zaokružilo.  Baveći se isključivo djelom koje je nasilnik izvršio, država nepravedno nasilnika stavlja u centar pažnje, dok samu žrtvu „ostavlja po strani“, bez prijeko potrebne podrške i zaštite, barem tokom onog vremena „do“ izricanja presude, a vrlo često i kasnije, jer su kazne, kao što smo vidjeli – preblage i ne postižu cilj.  **Neohodno je što prije ustanoviti kompletan sistem podrške žtrvama nasilja u porodici, osnažiti institucionalnu saradnju, raditi na međusobnom povezivanju i saradnji svih institucija koje učestvuju u borbi protiv nasilja, ali i na prevenciji, edukaciji i specijalizaciji.** | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Zahvaljujući Ustavu Crna Goraje potpisnica mnogih međunarodnih pravnih akata koji su veoma značajni za priznavanje nasilja u porodici kao kršenja ljudskih prava po međunarodnom pravu i kao vida dikriminacije žena, kao i za priznavanje odgovornosti države za privatne akte nasilja nad ženana. Ustav takođe precizno definiše supermatiju (primat) međunarodnog prava nad unutrašnjim pravom, kojim se omogućava direktna primjena međunarodnih standarda i ratifikovanih konvencija u pravni poredak Crne Gore. U tom smislu član 9 Ustava CG jasno propisuje da su “potvrđeni i objavljeni međunarodni ugovori i opšteprihvaćena pravila međunarodnog prava sastavni dio unutrašnjeg pravnog poretka, imaju primat nad domaćim zakonodavstvom i neposredno se primjenjuju kada odnose uređuju drukčije od unutrašnjeg zakonodavstva”.  Prema podacima Uprave policije u toku 2023. godine tokom 2023. godine na teritoriji Crne Gore registrovana su 422 (441) krivična djela iz čl. 220 Krivičnog zakonika CG i 46 (39)kd koja se dovode u vezu sa nasiljem u porodici, za koja je podnijeto 466 (478) krivičnih prijava. Navedeni broj krivičnih djela učinjen je od strane 450 lica, od kojih je 409 muškog pola (od kojih su 6 maloljetnih lica) i 32 ženskog pola (od kojih su 3 maloljetna lica). Od svih izvršenih krivičnih djela nasilja u porodici, 117 KD ili 27,73% je izvršeno na području nadležnosti OB Podgorica.  Žrtve izvršenih krivičnih djela nasilja u porodici su 520 lica, 154 muškog i 366 ženskog pola. Od ukupnog broja žrtava, 76 su maloljetna lica, i to 39 muškog i 37 ženskog pola.  Uprava policije je u 2023. godini podnijela 1.534 prekršajnih prijava zbog izvršenih 2.077 prekršaja iz Zakona o zaštiti od nasilja u porodici. Navedeni broj prekršaja učinjen je od strane 1.679 izvršilaca, od kojih je 1.272 muškog pola (od kojih su 22 maloljetna lica), i 407 ženskog pola (od kojih su 5 maloljetna lica).  Žrtve izvršenih prekršaja su 1.881 lice, od kojih su 744 muškog i 1.092 ženskog pola. Od ukupnog broja žrtava izvršenih prekršaja, 188 su maloljetna lica (88 muškog i 100 ženskog pola).  Registrovana su 250 povratnika u izvršenju krivičnih djela i prekršaja u vezi sa nasiljem u porodici, što čini oko 14,89% od ukupnog broja izvršilaca.  Policijski službenici su u 33 slučaja naredili učiniocu nasilja udaljenje ili zabranu vraćanja u stan ili drugi prostor za stanovanje, a podnijeli su i 126 prijava za zanemarivanje.  Postupajući u vezi sa događajima nasilja u porodici, policijski službenici su privremeno oduzeli 119 komada vatrenog oružja, od čega u legalnom posjedu 101 i nedozvoljeno držano (nelegalno) 18 komada vatrenog oružja. U vezi sa nasiljem u porodici nije registrovana upotreba vatrenog oružja.  Registrovano je 1 kd ( ubistvo ) u vezi sa nasiljem u porodici, koje je ishodovalo smrtnom posledicom, počinjeno hladnim oružjem (nožem) od strane muškog lica, takođe na štetu muškog lica (braća).  Policija je predložila sudovima za prekršaje ukupno 670 zaštitnih mjera, a izrečena je 1 mjera - Zabrana približavanja, te pratila ukupno 623 zaštitnih mjera po osnovu rješenja sudova za prekršaje.  U skloništa je upućeno 38 žrtava, od kojih su 24 maloljetna lica.  Prisutan je trend rasta svih oblika nasilja, među kojima su najzastupljeniji: a) Nasilje u porodici i nasilje  nad ženama; b) Nasilje nad predstavnicima medija; c) Nasilje kao oblik maloljetničke delikvencije;  d) Nasilje na sportskim događajima; e) Politički motivisano nasilje. Nadalje, krijumčarenja roba, koje  kako je poznato, donosi veliki profit (akcizne robe, cigarete), predstavlja kontinuiran rizik, zbog konstantne  potražnje i vrijednosti proizvoda na crnom tržištu. Pored toga, prisutan je i problem zelenašenja, koji je  podstaknut socio-ekonomskim statusom građana-građanki.  Nivo povjerenja ispitanika u policiju u OEBS izvještaju “Percepcija policije u Crnoj Gori” , koje je sprovedeno decembra 2020. godine. Značajno je primijetiti da istraživanje predstavlja drugi talas OEBS istraživanja na ovu temu – prvo je sprovedeno krajem 2019. godine, što je omogućilo poređenje pojedinih rezultata. Za potrebe izrade izvještaja i prikupljanja podataka sprovedeno je kvantitativno istraživanje, na uzorku od 1007 punoljetnih ispitanika/a, 504 muškaraca i 503 žene. Kada se govori o spremnosti građana da prijave nasilje u porodici i kriminal, u slučajevima kada bi imali saznanje da se ove pojave odvijaju u njihovom okruženju, rezultati pokazuu da u odnosu na istraživanje sprovedeno 2019.god, zabilježen je određeni porast broja onih koji bi prijavili nasilje u porodici sa zbirnih 74.8% na 80.2%. Ipak, ovako visok procenat valja uzeti sa rezervom, jer ispitanici nisu bili suočeni sa realnom situacijom u kojoj bi stvarno morali donijeti odluku i prijaviti osobu iz njihovog okruženja. Najveći broj ispitanika/ca tvrdi da bi u slučaju da imaju saznanje o nasilju u porodici ovu pojavu sigurno prijavili policiji – ovaj stav podržala je natpolovična većina od 55.2% anketiranih. Slijede oni koji bi vjerovatno prijavili – 25.0%, zatim oni koji vjerovatno ne bi prijavili ovakav vid nasilja - 10.3%, dok je svega 5.0% ispitanika istaklo da sigurno ne bi prijavilo nasilje. Statistički značajna razlika postoji jedino u pogledu starosti ispitanika. Naime, uočljiva je negativna korelacija, tj. što je ispitanik mlađi, to je veća vjerovatnoća da će prijaviti nasilje. Tako, kumulativno 86.2% ispitanika mlađih od 35 godina tvrdi da bi prijavilo  nasilje u porodici, dok isto važi za 80.3% ispitanika koji imaju između 35 i 54 godine, te 74.2% onih koji imaju 55 ili više godina. | Ustav Crne Gore  Izvještaj o radu i stanju u upravnim oblastima iz nadležnosti Ministarstva unutrašnjih poslova, sa samostalnim organom uprave za 2023. godinu, Vlada Crne Gore Ministarstvo unutrašnjih poslova  Strategija razvoja Uprave policije Crne Gore za period 2023–2026  Nacionalni plan za implementaciju Konvencije Savjeta Evrope 2023-2027 |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Nacionalni plan za implementaciju Konvencije Savjeta Evrope 2023-2027 | **-** osigurati brzi i objektivni odgovor svih policijskih službenika u slučajevima porodičnog i drugih oblika nasilja nad ženama na osnovu potpunog poštovanja prava žena na život i fizički integritet; |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Od nevladinih organizacija se očekuje razvijanje projekata koji će biti usmjereni na:  - Realizovanje specijalizovanih programa obuka za zaštitu od nasilja u porodici s ciljem povećanja nivoa znanja, vještina i senzibiliteta profesionalaca/ki u institucijama/organizacijama zaduženim za sprovođenje propisa i unaprijeđenja multidisciplinarn pristup u radu sa žrtvama i svjedocima nasilja u porodici.  - Sprovođenje aktivnosti u cilju izrade priručnika o detaljnom postupanju u sprovođenju postojećeg Protokola o postupanju institucija koji sadrže: objašnjenja vezano za zakonske odredbe, detaljna objašnjenja za službenike/ce policiije o postupanju u slučajevima nasilja, kao i uputstva za rad u okviru multidisciplinarnih timova.  - Realizacija aktivnosti s ciljem definisanja procedura za sprovođenje principa dužne pažnje (prilježnosti) i postupanja državnih organa, zvaničnika/ca, službenika/ca ustanova i drugih aktera u skladu sa međunarodno priznatim pravilima i standardima i pratiti njihovu primjenu.  - Sprovođenje kampanja namjenjenih podizanju nivoa svijesti građana, putnika i turista o indikatorima za prepoznavanje žrtava trgovine ljudima | - Broj i vrsta realizovanih edukacija;  Broj lica koja su pohadjala navedene edukacije;  Broj službenika organa za sprovođenje zakona koji su pohađali radionice/okrugle stolove;  Broj štampanog i distribuiranog propagandnog materijala;  Broj izrađenih medijskih poruka;  Broj i vrsta medijskih promocija,  Broj ostvarenih poziva ka SOS liniji za žrtve nasilja u porodici za vrijeme trajanja Kampanje (broj i vrsta prijavljenih poziva); | Nacionalni plan za implementaciju Konvencije Savjeta Evrope 2023-2027 |

1. **OSTVARIVANJE STRATEŠKIH CILJEVA**
   1. Navesti ključne strateške ciljeve iz sektorske nadležnosti čijem će ostvarenju u 2022. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2025. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Nacionalna strategija rodne ravnopravnosti 2021-2025. Godine  Nacionalni plan za implementaciju Konvencije Savjeta Evrope 2023-2027    **Cilj 2:** Poboljšani stručni kapaciteti i multidisciplinarni pristup u sprovođenju propisa iz oblasti zaštite od nasilja u porodici   * **Aktivnost 2.1:** Izraditi specijalizovane programe obuka za zaštitu od nasilja. Programi bi trebalo da, između ostalog,pokriju isljedeće oblasti: * **Aktivnost 2.2.:** Sprovesti specijalizovane programe obuke za profesionalce/ke u svim institucijama, kao i u organima pravosuđa, po mogućnosti u saradnji sa institucijama zaduženim za profesionalni razvoj u pojedinim institucijama i organima pravosuđa, kao i sa nevladinim organizacijama specijalizovanim za oblast ženskih ljudskih prava, ljudskih prava osjetljivih grupa, pružanje usluga žrtvama nasilja, kao i pravima djece. * **Aktivnost 2.3.:** U skladu sa standardima Istanbulske konvencije i drugim ratifikžovanim međunarodnim i regionalnim instrumenima koji regulišu ovu oblast, napraviti priručnike o detaljnom postupanju u sprovođenju postojećeg Protokola o postupanju institucija koji sadrže: objašnjenja vezano za zakonske odredbe, detaljna objašnjenja za službenike/ce institucija o postupanju u slučajevima nasilja, kao i uputstva za rad u okviru multidisciplinarnih timova. * **Aktivnost 2.5.:** Definisati procedure za sprovođenje principa dužne pažnje (prilježnosti) i postupanja državnih organa, zvaničnika/ca, službenika/ca ustanova i drugih aktera u skladu sa međunarodno priznatim pravilima i standardima i pratiti njihovu primjenu.   **Strateški cilj 3:** Povećan nivo javne svijesti o nasilju nad ženama i nasilju u porodici;   * **Aktivnost 3.1:** Organizovati informativne kampanje u kojima se sprovodi javna edukacija o uzrocima, rasprostranjenosti i posljedicama nasilja, pravima žrtava i insitucijama koje pružaju zaštitu, sa kontaktima institucija, uključujući i kampanje u okviru “16 dana aktivizma borbe protiv nasilja nad ženama” u svim gradovima Crne Gore28, u partnerstvu sa medijima, univerzitetima, nevladinim organizacijama i poslovnim sektorom, koje bi uključile pravljenje medijskih edukativnih programa prilagođenog sadržaja za različite ciljne grupe. * **Aktivnost 3.2.:** Napraviti posebne informativne materijale za žrtve nasilja, uključujući štampane materijale, web-stranice, socijalne medije i sl, koji sadrže informacije o institucijama i organizacijama za pružanje zaštite, sa kontaktima i ostalim neophodnim podacima, u kojima se na jednostavan i razumljiv način objašnjavaju njihova prava, uključujući i pravo na korišćenje besplatne pravne pomoći, pravo na korišćenje instituta izuzeća službenika ili organa/insitucije, ili sudije u slučaju pretpostavke o mogućem konfliktu interesa. Materijali bi trebalo da budu dostupni na službenom i albanskom jeziku, kao i drugim jezicima po potrebi, i dostupni u svim ustanovama, institucijama, NVO, kao i na javnim mjestima prilikom sprovođenja kampanja. | Budući da složenost borbe protiv trgovine ljudima podrazumijeva neophodnost učešća velikog broja institucija različite nadležnosti, te da je njihova međusobna saradnja od neprocjenjive važnosti, realizacijom projekata u okviru javnog konkursa doprinijeće se nastavku saradnje sa organizacijama civilnog društva u svim segmentima borbe protiv nasilja u porodici, kako bi se implementairali ciljevi zacrtani Strategijom i kreiranja novih politika u ovoj oblasti.  Realizaciijom projekata pratiće se i analizirati djelovanje NVO u oblasti implementacije državne politike borbe protiv trgovine ljudima.  Sprovođenjem kampanja usmjerenih na jačanje nivoa svijesti javnosti u odnosu potencijalne korisnike usluga žrtava kao i kampanja namijenjenih široj javnosti i ciljanoj javnosti sa ciljem jačanja svijesti i otpornosti u odnosu na fenomen nasilja u porodici, uticaće se na postizanje bolje informisanosti i preventivno će se djelovati kako bi se spriječili i bolje identifikovali/prepoznali pojavni oblici nasilja u porodici.  Izradom i distribucijom brošura i medijskim nastupima kroz promociju zajedničkog djelovanja institucija sistema i NVO sektora uticaće se na promjenu svijesti građana prema ovoj društveno negativnoj pojavi. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
   1. Navesti javne konkurse koji se predlažu za objavljivanje u 2021. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| „Nulta tolerancija na nasilje u porodici“ | 40 000 |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2022. godini.

|  |
| --- |
| Opis glavnih grupa korisnika, njihov broj i potrebe |
| - Žrtve porodičnog i rodno zasnovanog nasilja  - Šira javnost – građani Crne Gore,  - Policijski službenici radno angažovani po liniji rada suzbijanja nasilja u porodici |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| „Nulta tolerancija na nasilje u porodici“ tri (3) |  |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: „Nulta tolerancija na nasilje u porodici“ | |
| Najniži iznos finansijske podrške koju će biti moguće ostvariti na osnovu javnog konkursa: 5 000 EURA | Najviši iznos finansijske podrške koju će biti moguće ostvariti na osnovu javnog konkursa: 8 000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**
   1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**
   1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| „Nulta tolerancija na nasilje u porodici“ | Tri (3) |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |

1. Savjet Evrope (2011), Konvencija o sprečavanju i borbi protiv nasilja nad ženama i nasilja u porodici, član 3. [↑](#footnote-ref-1)
2. *Ibid* [↑](#footnote-ref-2)
3. Više na: <http://www.un.org/womenwatch/daw/cedaw/text/econvention.htm> [↑](#footnote-ref-3)